Edgar Spriit

Edgar Spriit (29. september 1922 – 8. august 1993) oli Eesti ajakirjanik, satiirik ja poliitik, VII Riigikogu liige (Maarahva Ühenduse fraktsiooni aseesimehena). Teise maailmasõja algul teenis hävituspataljonis, hiljem Eesti laskurkorpuses. Tegi kaastööd ajalehele Punaväelane. 1945–1946 oli ta Pärnu maakonna parteikomitee instruktor. 1946–1948 õppis Leningradi oblasti parteikoolis ja Leningradi ülikoolis. 1948–1950 töötas Pärnu ajalehes Töörahva Hääl vastutava toimetajana. 1951–1952 teenis Punaarmees algul poliitalal ja seejärel ajalehe Punaväelane toimetuses. 1956. aastal lõpetas Lenini-nimelise Sõjalis-Poliitilise Akadeemia ajakirjanduse alal. Aastatel 1956–1959 oli ta Noorte Hääle peatoimetaja ja 1959–1989 ajakirja Pikker peatoimetaja asetäitja. 1985. aastal sai Eesti NSV teeneliseks ajakirjanikuks. 1991. aastast alates oli Eesti Demokraatliku Õigusliidu valimistoimkonna esimees. Olnud Eesti Ajakirjanike Liidu satiirikomisjoni esimees, lisaks korraldanud karikatuurinäitusi ja karikatuurivõistlusi. Tema abikaasad olid ajakirjanik Ester Spriit (1923–2006) ja tantsija Elonna Spriit ning tema lapsed on Sirje Piho, Eero Spriit ja Egon Spriit. Edgar Spriit - "Millest mõtles Margret", (68 lk, Eesti Riiklik Kirjastus 1960), kujundanud: Hugo Hiibus, fotod: Dmitri Bruns ja Edgar Spriit "Marsi orjusest lahti!", (95 lk, EKP Keskkomitee Kirjastus 1966), koostanud: Edgar Spriit, kaanekujundus: Heinz Valk, UDK 821.511.113-7 "Karikatuure sõnadeta", (48 lk, 1967), koostanud: Edgar Spriit, kujundanud: Heinz Valk, UDK 741.5 (474.2) "Fatamorgaana", (95 lk, Kunst 1968), koostanud: Edgar Spriit, kujundanud: Heinz Valk "Aeg, ideaalid, isiksus", (159 lk, Eesti Raamat, 1968), koostanud: Edgar Spriit, eessõna: Arnold Koop ; illustreerinud Olimar Kallas "Kuulsuse jahil" (valimik följetone ja humoreske), (95 lk, 1974), koostanud: Edgar Spriit, illustreerinud: Edgar Valter, UDK 821.511.113-7 "И смех и грех" kogumik karikatuure (vene keeles) (125 lk, 1975), koostaja: Edgar Spriit, illustreerinud: Hugo Hiibus "Balti karikatuur = Прибалтийская карикатура, выставка", (46 lk, EKP Keskkomitee Kirjastus 1976), koostaja: Edgar Spriit, kujundanud: Rein Lauks, kaanekujundus: Laura Reiter "Humoriina", (126 lk, 1978), koostanud: Edgar Spriit, illustreerinud: Hugo Hiibus "Händikäp", (128 lk, Perioodika 1980), koostanud: Edgar Spriit, kujundanud: Rein Lauks Balti mere maade rahvusvahelise spordikarikatuuride näituse "Võitjate üle ei naerda!" kataloog, (96 lk, EKP Keskkomitee Kirjastus 1980), koostanud: Edgar Spriit, kujundanud: Rein Lauks Karikatuurinäituse «Mis siin naerda on?» kataloog, (96 lk, EKP Keskkomitee Kirjastus 1982), koostanud: Edgar Spriit, illustreerinud: Hugo Hiibus "Eesti huumor '86", (192 lk, Kunst 1990), koostanud: Priit Aimla, R. Hanson, Kalju Kass, Vahur Kersna, Silja Lättemäe, Edgar Spriit ja Ilmar Trull, kujundanud: Maie Ruljand, kaanekujundus: Rein Lauks "Homo novus", (160 lk, Perioodika 1988), koostanud: Edgar Spriit, kujundanud: Rein Lauks "Художники эстонского журнала сатиры и юмора «Пиккер»", (40 lk, 1989), kirjastuselt Sovetskij hudožnik, koostanud: Edgar Spriit, kaanekujundus: Hugo Hiibus ISBN 5269000407 Elna Libe. Kohtumine Edgar Spriitiga 1992. a. suvel. Võitleja, märts/aprill 1993, nr 3, lk 3